RAPPORT, 2 SEPTEMBER 2000
SWARTES SE GETALLE STYG SKERPSTE DEUR HENNIE DUVENHAGE
Suid-Afrika se totale bevolking het sedert 1996 jaarliks met 670 638 toe geneem. Die toename is bykans net so groot soos die totale bevolking van die kleinste provinsie, die Noord-Kaap.
Luidens ’n verslag van die Buro vir Marknavorsing (BMR) aan Unisa, is die aanwas van die swart bevolking in die tydperk 1996 tot verlede jaar 52 keer so groot as die aanwas van die Asiër-bevolking, 43 keer so groot as die aanwas van die wit bevolking en 11 keer so groot as die aanwas van die bruin bevolking.
Die BMR se ramings dui daarop dat Suid-Afrika se bevolking vanjaar op 45,4 miljoen mense gestel kan word en die gemiddelde jaarlikse bevolkingsgroei sedert 1996 word op 1,55% geraam. In die tydperk het die swart bevolking jaarliks met 1,77% gegroei, die bruin bevolking jaarliks met 1,445 %, die Asiër bevolking met 1,06% en die wit bevolking jaarliks met 0,27%.
Onwettige immigrante wat luidens die BMR-navorsing hoofsaaklik uit ander Afrika-lande afkomstig is, is nie by die berekenings ingesluit nie.
Uit die navorsing blyk dit dat Soweto die grootste bevolking van swartes het, naamlik 1,015 miljoen, terwyl Pretoria die grootste konsentrasie wittes het, naamlik 469 398. Wat die onderskeie provinsies betref, het die Noord-Kaap die kleinste getal mense (884 367 vanjaar) en is dit ook die provinsie met die laagste jaarlikse bevolkingsaanwas (1,09%). KwaZulu-Natal het die grootste bevolking (9,8miljoen mense vanjaar) van wie meer as 7,8 miljoen swart is.
Gauteng is die provinsie met die naasgrootste getal mense (8,4 miljoen) van wie net meer as 2 miljoen wit is.
Die BMR sê daar is wêreldwyd ’n neiging tot onder telling en dit was ook die geval in die 1996 sensus. Die BMR het die syfers aangepas tot meer waarskynlike vlakke.
Die verslag Population Estimates for South Africa by Magisterial District, Metropolitan Area and Province, 1996 and 2001, is deur mnr. Hendrik Steenkamp opgestel en is in gedrukte of elektroniese formaat beskikbaar by die BMR, Posbus 92 Unisa, 0003.
Selfs al groei die ekonomie meer as twee keer vinniger as die huidige 2,3% sal dit nie Suid-Afrika se werkloosheidsprobleem beduidend verlig nie.
Dit is omdat die verwantskap tussen ekonomiese groei en werkskepping in die formele private sektor verwater het, sê die Suid-Afrikaanse Reserwebank (SARB) in sy jongste jaarlikse Ekonomiese Verslag. Die SARB sê waar stygings of dalings in ekonomiese groei in die jare sewentig en tagtig tot soortgelyke skommelings in werksgeleenthede gelei het, dit sedert die vroeë jare negentig nie meer gebeur nie.
Die verwatering van die verwantskap is veroorsaak deur die strukturele veranderings wat die afgelope sowat 10 jaar aan die ekonomie aangebring is.
Die SARB sê die gevolg van die verwaterde verwantskap is dat die ekonomie nu teen baie hoër koerse as in die jare sewentig moet groei om dieselfde hoeveelheid werk as toe te skep.
Ekonome sê dat die ekonomie nie nou is staat is om teen 7% tot 8% per jaar te groei nie.
Dit beteken dat iets anders gedoen moet word om te keer dat Suid-Afrika se werkloosheidsprobleem gaan vererger.
Sowat 36% van die arbeidsmag is werkloos volgens die breë definisie van werkloosheid.
Die wêreldbank stel in ’n besprekingsdokument, Policies to Promote Growth and Employment in South Africa, verskeie maatreëls voor wat groei kan verhoog, maar ook werk skeppings kan vergroot.
Van die voorstelle wat redelik vinnig tot meer werkgeleenthede kan lei en ten doel het om die produksie-struktuur van die ekonomie van kapitaalintensief is.
Die inwerkingstelling van aansporings (waaronder belastingtoegewings) vir ondernemings om meer arbeid te gebruik.
Die ontwikkeling van die klein-sakesektor deur arbeidswette minder streng te maak vir kleinsake-eienaars. Navorsings dui daarop dat bestaande klein sakeondernemings van arbeid ontslae raak.
Die drie-ledige verband tussen die ANC, die kommunistiese Party en Cosatu veroorsaak dat besighede minder arbeiders in diens neem om stakings te vermy.
Nêrens in die Wêreldbank verslag word daar verwys na die afname in werkgewers nie.
Ook word die afname in wit geboorte getalle nie genoem as die oorsaak van die swak ekonomiese groei nie.
Duidelik is dit vir die Wêreldbank meer belangrik om bevolkings groei te verhoed as om die ware rede van ekonomiese agteruitgang te keer.